Våre små søsken

«Våre små søsken» er et dikt av Inger Hagerup fra 1953. Det ble tonesatt av Tore Magnus Pettersson i 1970. Første vers begynner med «Vi har en liten søster. Vi har en liten bror.»Video med diktet lest av Wenche Foss, sangen framført av Tore Magnus Pettersson og bilder fra femtiårsjubileet for Ragna Ringdals Dagsenter i 2003

Bakgrunn for diktet
10. september 1953 ble Ragna Ringdals Dagsenter for psykisk utviklingshemmede åpnet under navnet Ragna Ringdals Daghjem på Nordre Åsen i Oslo.Aftenposten fredag 11. september 1953 side 8: Milepel i åndsvakeomsorgen Prinsesse Astrid (født 1932) foresto høytideligheten og forfatter Inger Hagerup (1905–1985) ble spurt om å skrive en prolog. Det var ved denne anledningen at Inger Hagerup skrev diktet «Våre små søsken», som skuespiller Wenche Foss (1917–2011) senere kom til å gjøre kjent.Aftenposten 6. september 1993 side 5: En spydspiss blant dagsentrene jubilerer. (...) 10. september feires jubileet. (...) For 40 år siden leste Wenche Foss diktet «Våre små søsken», skrevet av Inger Hagerup til innvielsen. Diktet leser hun igjen på jubileumsdagen. Diktet ble utgitt i diktsamlingen Fra hjertets krater i 1964. Det hadde tidligere stått på trykk i Sandefjords Blad i 1957.

Bakgrunn for sangen
I mars 1954 fikk Wenche Foss en sønn som hadde downs syndrom. Gutten, som ble kalt Tommeliten, døde da han var fem år. Den populære skuespilleren engasjerte seg sterkt i «åndsvakesaken» og leste det vesle diktet «Våre små søsken» overalt i Norge.

I 1970 var Tore Magnus Pettersson, som er født i 1948 og opprinnelig kommer fra Bergen, lærerstudent i Bodø og engasjert til å opptre som visesanger på et arrangement hvor Wenche Foss hadde opplesning. Wenche Foss leste «Våre små søsken» under dette arrangementet og ga Tore Magnus Pettersson inspirasjon til å tonesette diktet. 

Året etter stilte lærerstudenten opp i en konkurranse i radio og fjernsyn under artistnavnet «Tore Magnus». Med visen «Våre små søsken» vant han «Talent 71» som ble sendt på NRK lørdag 27. november 1971.NRKs TV-arkiv: Talent 71 

Som grammofonplate ble sangen en suksess.VG-lista 10-1972 «Våre små søsken» kan stadig høres i radioens ønskeprogrammer. Nå står visen gjengitt i mer enn 30 sangsamlinger utgitt over hele Skandinavia.

En ny versjon av «Våre små søsken», hvor Wenche Foss medvirker, ble publisert 5. desember 2017, på 100-årsdagen for skuespillerinnens fødsel. Opptaket med Wenche Foss hadde komponisten gjort hjemme hos skuespillerinnen i 2003.

Referanser

Kategori:Norske dikt
Kategori:Norske sanger